TTCLดันกำไรใกล้ปีก่อน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

มาร์จินเพิ่มขึ้นแทนรายได้ลดงานเวียดนามดันยอด8พันล.
โพสต์ทูเดย์ — โตโยไทย คว้างานเวียดนาม 500 ล้านหนุนงานในมือ 8,000 ล้าน รับรายได้ปีนี้ 7,0008,000 ล้าน น้อยกว่าปีก่อน คุมต้นทุนเพิ่มมาร์จินดันกำไรใกล้ปีก่อน
นายสุวิทย์ มโนมัยยานนท์ กรรมการและรองประธานเจ้าหน้าที่บริหารอาวุโส บริษัท โตโยไทย คอร์ปอเรชั่น (TTCL) เปิดเผยว่า บริษัทจะมีงานในมือเพิ่มเป็น 8,000 ล้านบาท ภายหลังบริษัทย่อยในเวียดนามได้รับงานรับเหมาก่อสร้างโรงงานผลิตยาแบบครบวงจร (EPC) มูลค่าประมาณ 500 ล้านบาท ให้กับบริษัท ยูไนเต็ด อินเตอร์เนชันแนล ฟาร์มา ในประเทศเวียดนาม 
ทั้งนี้ บริษัทถือหุ้นในบริษัทย่อยสัดส่วน 80% และจะเริ่มรับรู้รายได้ทันทีตั้งแต่เริ่มออกแบบ และคาดว่าโครงการจะแล้วเสร็จในเดือน ก.ย. 2554
นายสุวิทย์ กล่าวว่า ในไตรมาส 4 บริษัทเตรียมเข้าประมูลงานใหม่ มูลค่าทั้งสิ้น 2.75 หมื่นล้านบาท ซึ่งแบ่งเป็นงานในประเทศไทย มูลค่า 1.75 หมื่นล้านบาท และงานในประเทศเวียดนามมูลค่า 1 หมื่นล้านบาท ซึ่งจะทราบผลการประมูลในไตรมาสแรกปีหน้า คาดว่าจะได้รับงานใหม่มูลค่าประมาณ 9,000 ล้านบาท 
สำหรับผลการดำเนินงานในปีนี้ คาดว่าจะมีรายได้รวมประมาณ 7,0008,000 ล้านบาท ลดลงจากปีก่อนที่ทำได้ 10,330 ล้านบาท เพราะได้รับผลกระทบจากปัญหาการเมืองและมาบตาพุด
อย่างไรก็ตาม การที่บริษัทมีการควบคุมต้นทุนที่ดี ทำให้อัตรากำไรขั้นต้น (มาร์จิน) ของปีนี้ดีขึ้น คาดว่าอยู่ที่ 46% เทียบกับเฉลี่ย 33.5% ในช่วง 4 ปีที่ผ่านมา ทำให้กำไรสุทธิปีนี้น่าจะได้ใกล้เคียงกับปีที่ผ่านมา และสามารถจ่ายเงินปันผลไม่น้อยกว่าปีก่อน ในอัตราหุ้นละ 0.35 บาท
ปี 2552 บริษัทจ่ายเงินปันผลระหว่างกาลหุ้นละ 0.15 บาท เท่ากับปีนี้ ส่วนครึ่งหลังแจกหุ้นละ 0.20 บาท
ล่าสุดราคาหุ้น TTCL ปรับตัวขึ้นแรง 0.50 บาท หรือ 6.13% ปิดที่ระดับ 8.65 บาท ท่ามกลางมูลค่าซื้อขายหนาแน่น 142 ล้านบาท